अंतर्राष्ट्रीय योग दिवस

**अंतर्राष्ट्रीय योग दिवस ** प्रतिवर्ष 21 जून को मनाया जाता है। यह दिन उत्तरी गोलार्ध में वर्ष का सबसे लम्बा दिन होता है और योग भी मनुष्य को दीर्घायु बनाता है। 11 दिसम्बर 2014 को संयुक्त राष्ट्र के 177 सदस्यों द्वारा 21 जून को 'आंतरराष्ट्रीय योग दिवस' को मनाने के प्रस्ताव को मंजूरी मिली। भारत के इस प्रस्ताव को 90 दिन के अन्दर पूर्ण बहुमत से पारित किया गया, जो किसी प्रस्तावित दिवस को संयुक्त राष्ट्र संघ में पारित करने के लिए सबसे कम समय है।

## उत्पत्ति

संयुक्त राष्ट्र द्वारा 'आंतरराष्ट्रीय योग दिवस' से पहले भी औपचारिक व अनौपचारिक योग शिक्षकों और उत्साही लोगों के समूह ने 21 जून के अलावा भी अन्य तारीखों पर विश्व योग दिवस को विभिन्न कारणों के समर्थन में मनाया था। दिसंबर 2011 में, आंतरराष्ट्रीय मानवतावादी, ध्यान और योग गुरु श्री श्री रविशंकर और अन्य योग गुरुओं ने पुर्तगाली योग परिसंघ के प्रतिनिधि मण्डल का समर्थन किया और  21 जून का दिन दुनिया के लिए एक योग दिवस के रूप में घोषित करने के लिए संयुक्त राष्ट्र को सुझाव दिया था।
27 सितम्बर 2014 को भारत के प्रधानमन्त्री नरेन्द्र मोदी ने  संयुक्त राष्ट्र महासभा में अपने भाषण में विश्व समुदाय से एक आंतरराष्ट्रीय योग दिवस को अपनाने अपील की थी।

## संयुक्त राष्ट्र की घोषणा
11 दिसम्बर 2014 को संयुक्त राष्ट्र में भारत के स्थायी प्रतिनिधि द्वारा आंतरराष्ट्रीय योग दिवस संकल्प का मसौदा प्रस्तुत किया गया। मसौदे को व्यापक समर्थन मिला जिसके अंतर्गत 177 देश इस मसौदे के प्रस्तावक बने जो संयुक्त राष्ट्र महासभा के इतिहास में अभी तक हुए किसी भी संकल्प में सर्वाधिक प्रस्तावकों की संख्या है।

27 सितम्बर 2014 को भारत के प्रधानमन्त्री नरेन्द्र मोदी ने  संयुक्त राष्ट्र महासभा में अपने भाषण में विश्व समुदाय से एक अंतर्राष्ट्रीय योग दिवस को अपनाने अपील की थी जिसमें उन्होंने कहा था कि:

11 दिसम्बर 2014 को अमेरिका में स्थित संयुक्त राष्ट्र महासभा में अंतर्राष्ट्रीय योग दिवस के प्रस्ताव को मंजूरी मिलने के बाद सर्वप्रथम इसे 21 जून 2015 को पूरे विश्व में 'आंतरराष्ट्रीय योग दिवस' (*इंटरनेशनल डे ऑफ योगा*) के नाम से मनाया गया।

## स्वागत व लोक प्रतिक्रिया

संयुक्त राष्ट्र की घोषणा करने के बाद, श्री श्री रविशंकर ने प्रधानमंत्री नरेंद्र मोदी के प्रयासों की सराहना करते हैं कहा:

### तैयारियाँ
भारत में पहले आंतरराष्ट्रीय योग दिवस (2015) को मनाने के लिए भाजपा के साथ रामदेव ने भी इस आयोजन के लिए खास तैयारियाँ की थी, विश्व योग दिवस को यादगार बनाने और पूरे विश्व को योग के प्रति जागरूक करने के लिए रामदेवने 35 मिनट का विशेष पैकेज तैयार किया था।   21 जून को आंतरराष्ट्रीय योग दिवस के सफल होने के साथ ही भारत ने दो विश्व रिकार्ड भी कायम किए। 

भारत में 21 जून को आंतरराष्ट्रीय योग दिवस बड़े पैमाने पर मनाया गया जिसकी तैयारियाँ बड़े जोर-शोर से सरकार कर रही थी।  योग दिवस का मुख्य समारोह दिल्ली के राजपथ पर हुआ जिसमें खुद प्रधानमन्त्री नरेन्द्र मोदी ने शिरकत की। प्रधानमन्त्री ने राजपथ पर लगभग 36,000 लोगों के साथ योग किया। आंतरराष्ट्रीय योग दिवस के मौके पर राजपथ के मंच को साझा करने के लिए प्रधानमन्त्री के साथ कुल छह अन्य लोगों को मौका मिला प्रधानमन्त्री कार्यालय ने चार योग गुरु जिसमें योग गुरु बाबा रामदेव, सव्यासा के प्रमुख एच आर नागेन्द्र, श्रीमती हंसाजी जयदेव योगेन्द्र और स्वामी आत्माप्रियनन्दा को शामिल किया गया साथ ही आयुष मन्त्री श्रीपद नाइक और आयुष मन्त्रालय सचिव निलंजन सान्याल को मंच पर बैठने को मंजूरी मिली थी। आंतरराष्ट्रीय योग दिवस समारोह का गणतंत्र दिवस समारोह जैसा कवरेज दूरदर्शन द्वारा किया गया। इसका सीधा प्रसारण किया गया, प्रसारण आंतरराष्ट्रीय मानक का हो यह सुनिश्चित करने के लिए अत्याधुनिक उपकरण का इस्तेमाल किया गया। प्रधानमन्त्री नरेन्द्र मोदी ने कांग्रेस अध्यक्ष सोनिया गांधी के साथ राहुल गांधी और अरविन्द केजरीवाल को भी योग दिवस के लिए निमन्त्रण भेजा था। राजनैतिक लोगों के अलावा योग गुरु बाबा रामदेव और बॉलीवुड के महानायक अमिताभ बच्चन को भी न्योता भेजा गया। संयुक्त राष्ट्र में भी योग दिवस मनाने के लिए व्यापक तैयारी की गयीं। पहले आंतरराष्ट्रीय योग दिवस के उपलक्ष्य में तत्कालीन विदेश मंत्री सुषमा स्वराज ने संयुक्त राष्ट्र में आयोजित समारोह की अध्यक्षता की। अमेरिका के प्रसिद्ध टाइम्स स्क्वायर से वैश्विक दर्शकों के लिए इसका प्रसारण भी हुआ। 

### समारोह

भारतीय प्रधानमन्त्री नरेन्द्र मोदी और गणमान्य लोगों सहित करीब 36,000 लोगों ने, 21 जून 2015 को नई दिल्ली में पहले आंतरराष्ट्रीय योग दिवस के लिए 35 मिनट तक 21 योग आसन (योग मुद्राओं) का प्रदर्शन किया। योग दिवस दुनिया भर में लाखों लोगों द्वारा मनाया गया।राजपथ पर हुए समारोह ने दो गिनीज रिकॉर्ड्स की स्थापना की: सबसे बड़ी योग क्लास 35,985 लोगों के साथ और चौरासी देशों के लोगों द्वारा इस आयोजन में एक साथ भाग लेने का रिकॉर्ड भी अपने नाम किया। इस रिकॉर्ड को आयुष मन्त्री श्रीपद नाइक ने स्वयं ग्रहण किया। 

### विवाद
इस दिवस का विवादों में अपना हिस्सा था। सरकार ने 'आंतरराष्ट्रीय योग दिवस' के दौरान विवाद से बचने के लिए "सूर्य नमस्कार" व "श्लोक" जप की अनिवार्यता को आधिकारिक योग कार्यक्रम से हटा दिया और मुसलमानों से इस आयोजन में भाग लेने की अपील की। आयुष मन्त्री श्रीपद नाइक ने मुसलमानों से इस कार्यक्रम के दौरान श्लोक के स्थान पर 'अल्लाह' के नाम को पढ़ लेने का सुझाव दिया।

ऑल इंडिया मुस्लिम पर्सनल लॉ बोर्ड ने सूर्य नमस्कार को पन्थ के विरुद्ध बताते हुए इसका विरोध किया।   ।

## Gallery

File:Indian Navy personnel participating in physical training and yoga on the deck of a naval ship at sea (1).jpg|पोत पर योग
File:Indian Navy personnel participating in physical training and yoga on the deck of a naval ship at sea (2).jpg|भारतीय नौसेना के पोत पर योग
File:Army Jawans performing Yoga, on the occasion of the 3rd International Day of Yoga – 2017, at Siachen on June 21, 2017 (1).jpg|भारतीय सेना के जवानों ने 21 जून 2017 को सियाचिन में 2017 के 3 वें अंतर्राष्ट्रीय योग दिवस के अवसर पर योग प्रदर्शन किया।
File:Indian Navy personnel practicing yoga (2).jpg|नौसेना के प्रांगण में योग
File:International Yoga Day in russia.jpg|रूस के ब्लाडिबोस्टक में अंतर्राष्ट्रीय योग दिवस मनाते हुए लोग
File:International Yoga Day celebrated at Panjab University, Chandigarh (India).jpg|चंडीगढ़, भारत में एक युवा छात्रा 
File:Participants of the 21st June International Yoga Day rehearsing at Rajpath, during dress rehearsal, in New Delhi on June 19, 2015.jpg|नयी दिल्ली
File:TSQ yoga lesson jeh.jpg|न्यूयॉर्क शहर


## इन्हें भी देखें
*योग
*योगसूत्र
*योगदर्शन
*जैन धर्म में योग

## सन्दर्भ

## बाहरी कड़ियाँ

*अंतर्राष्ट्रीय योग दिवस और थीम
*'''अंतरराष्ट्रीय योग दिवस, 2015''' का होमपेज
*अंतरराष्ट्रीय योग दिवस (21 जून) सामान्य योग अभ्यासक्रम (प्रोटोकाल)
*'''21 जून बना विश्व योग दिवस''' (डी डब्ल्यू वर्ड)

श्रेणी:योग
श्रेणी: संयुक्त राष्ट्र के दिन
श्रेणी: जून के महत्वपूर्ण दिन
श्रेणी: स्वास्थ्य जागरूकता दिवस
श्रेणी:अंतर्राष्ट्रीय दिवस